સૈનીએ જણાવ્યું, “મેં 2012માં નસીબ અજમાવ્યું અને પ્રિલિમ્સસ અને મુખ્ય પરીક્ષા પાસ કરી પણ નોકરી ન મેળવી શક્યો. મેં 2013માં ફરી પરીક્ષા આપી અને હું ઈન્ડિયન પોસ્ટ એન્ડ ટેલિકોમ, એકાઉન્ટ્સ એન્ડ ફાયનાન્સ સર્વિસ માટે સિલેક્ટ થયો.” 2014માં તેમને જ્યાં જોઈતું હતું ત્યાં જ તેમને નોકરી મળી. તેમણે કહ્યું, “હું ઈન્ડિયન પોલીસ સર્વિસ માટે સિલેક્ટ થયો હતો. આખા દેશમાં મારો રેન્ક 461મો હતો. મેં કોઈપણ જાતના કોચિંગ ક્લાસ વિના આ રિઝલ્ટ મેળવ્યું હતું.” સૈનીના ટૂંક જ સમયમાં લગ્ન થવાના છે. તે એક સામાન્ય રાજસ્થાની પરિવારમાંથી આવે છે. તેમની માતા સુશીલા હાઉસવાઈફ છે અને મોટો ભાઈ શશિ સોફ્ટવેર એન્જિનિયર છે. તેમની બહેન શમા અલવરમાં શિક્ષક છે.